تابوه
مش عارفة، أعتقد أن التابوهات معمولة عشان تتكسر
يعني حتى لما كنت عايشة في مصر الناس كانت بتقوللي أني كسرت تابوهات كتيرة
ومش عارفة ليه أنا على طبيعتي بس، عارفة؟
أنا مش بفكر في التابوهات
زي الجنس والدين والسياسة دايما يقولوا لك ما تتكلميش عن ال ٣ حاجات دول
مع ان الناس بتهزر في المواضيع دي
يعني معظم الحاجات اللي بتضحكنا في الشارع المصري من وجهة نظري ككوميديانة
هما المواضيع التلاتة
الجنس والدين والسياسة
فليه اخرس؟ ليه ما اتكلمش عنهم؟
أنا كوميديانة، فأنا انعكاس للشارع
أنا سيبت البلد بسبب التابوهات دي
يعني كل ما اقول حاجة في الفيديوهات بتاعتي أو برنامج التليفيزون بتاعي
دايما بيشيلوها، لأ
لأ، بيجيلي لأ كتير فالتقارير بتاعة التليفيزيون
التليفيزيون المصري، فزهقت، زهقت
احنا في ٢٠١٤ فبطلوا بقى، وبقينا في ٢٠١٥ دلوقتي
كنت بكسر تابوهات وأنا في مصر ودلوقتي بكسر تابوهات في كاليفورنيا
مش عارفة بعد كده فين
بس هكسر تابوهات في أي حتة
ما كانش قصدي اكسر التابوهات
أنا فاكرة أني كنت بتفرج على نيمفومينياك وده من أفلامي المفضلة
وفي الأخر الممثلة قالت حاجة حلوة جدا
كل الناس بتحكم عليا وبتتهمني مع أني بعمل اللي رجالة بيعملوه
وبيعملوها بحرية
من غير ما يفكروا أنه تابوه والناس مش بتحكم عليهم
ليه بتحكموا عليا عشان أنا ست
عارفة؟
ده يرجعنا للقصة اللي كنا بنتكلم فيها
أنا حطيت صور ليا أنا وصاحبي عالانستاجرام
وتاني يوم بفتح الانستجرام والاقي ٥٠٠٠٠ متابع
بجد؟
كانوا ١٥ امبارح بليل
وكل الناس كانت بتشتمني وبتزعقلي
وتقولي حاجات وحشة وتهددني
ومش عارفة ليه، وأنا ما عملتش حاجة أنا كنت على طبيعتي
احط صوري مع صاحبي مش شايفة أنه موضوع كبير
احنا تخطينا الكلام ده ده كان زمان
فما كنتش عارفة أن دي مشكلة كبيرة في الثقافة المصرية
لغاية ما عملت كده
يعني أنا ما كنتش أقصد
ما كنتش عايزة اكسر التابوه دي حياتي، عارفة؟
دي حياتي بجد
ما كنت اعرف أن ده تابوه كبير بالنسبة للمصريين
وتاني يوم لقيت الناس بتشتمني والصحافة كتبت عني كلام خرا
وبدأوا يحطوا كلام أنا ما قلتهوش
وبدأوا يتهموا صاحبي ويقولوا أن عنده قصص تانية
وأنه كانت بيسرق فلوس من ستات تانية كبروا الموضوع جدا
أنا بس حطيت صورة ليا أنا وصاحبي
ما فكرتش أنه تابوه كبير بالنسبة للمصريين
بس دلوقتي بيجيلي رسايل كتيرة عالانستجرام والإيميل
من ستات، عشان دايما بحارب عشان ده
الحرية
لازم تبقي حرة، لازم يبقى عندك فلوسك عشان تسيبي بيت أهلك
ما تقوليليش أنك ست حرة ولسه فيه راجل بيصرف عليكي
لو عايزة تبقي حرة لازم تكتسبيها وتحاربي عشانها
فدلوقتي بيجيلي رسايل كل يوم عالانستجرام، ممكن اوريكي
فيه بنات لسه سايبين بيت أهلهم ومستقلين جدا دلوقتي
وبيدفعوا إيجارهم بنفسهم
والمشكلة هنا أنه لسه مش مقبول
أنه الست تسيب البيت بدري ١٦ أو ١٧ سنة مثلا
عشان كده دايما بشجع الستات يكون عندهم فلوسهم
يكونوا احرار
أيوه أنا كسرت تابوهات كتيرة في البلد دي وهعمل كده تاني وتاني
حتى لو رحت المريخ هعمل كده